ΕΛΛΗΝΙΚΗ ΔΗΜΟΚΡΑΤΙΑ ΜΟΣΧΑΤΟ-ΤΑΥΡΟΣ 27/8/2024

ΔΗΜΟΣ ΜΟΣΧΑΤΟΥ-ΤΑΥΡΟΥ

ΔΙΕΥΘΥΝΣΗ ΟΙΚΟΝΟΜΙΚΩΝ ΥΠΗΡΕΣΙΩΝ

προς: το Δημοτικό Συμβούλιο

Δήμου Μοσχάτου-Ταύρου

# ΕΙΣΗΓΗΣΗ

**ΘΕΜΑ: Άνοιγμα 34 τραπεζικών λογαριασμών ειδικού σκοπού στην Τράπεζα Eurobank στο όνομα του Δήμου Μοσχάτου-Ταύρου στα πλαίσια της διαχείρισης της πάγιας προκαταβολής από τους διευθυντές σχολικών μονάδων.**

Έχοντας υπ' όψιν:

Α) Την εφαρμογή των διατάξεων του άρθρου 28 του ν. 5056/2023 με την οποία αποφασίζεται η «μεταφορά αρμοδιοτήτων σχολικών επιτροπών και σύσταση πάγιας προκαταβολής στους διευθυντές των σχολικών μονάδων»,

Β) Την υπ' αριθμ. 45118/31-05-2024 Απόφασης του Αναπληρωτή Υπουργού Εσωτερικών με τίτλο «Ρυθμίσεις για την πάγια προκαταβολή στους /στις διευθυντές/ τριες των σχολικών μονάδων» (ΑΔΑ ΨΘΥΥ46ΜΤΛ6-9ΤΠ6 ) με την οποία ορίζονται τα εξής :

1. Με απόφαση της δημοτικής επιτροπής συνιστάται, για τον/τη διευθυντή/τρια, ή τον/την εκτελούντα/σα χρέη διευθυντή/τριας της σχολικής μονάδας ή τους/ τις αναπληρωτές/τριες αυτών, πάγια προκαταβολή σε βάρος του σχετικού κωδικού αριθμού του προϋπολογισμού του οικείου δήμου, ποσού ύψους πεντακοσίων (500) ευρώ.
2. Υπόλογος για τη διαχείριση της πάγιας προκαταβολής στο όνομα του/της οποίου/ας θα εκδοθεί το σχετικό χρηματικό ένταλμα και ο/η οποίος/α θα ενεργεί τις πληρωμές σε βάρος αυτής είναι τα πρόσωπα της ανωτέρω παρ. 1. Ο/Η υπόλογος διενεργεί πληρωμές, χωρίς να απαιτούνται έγγραφες εντολές του δημάρχου ή άλλου μονοπρόσωπου ή συλλογικού οργάνου του δήμου.
3. Τα ποσά της πάγιας προκαταβολής κατατίθενται σε πιστωτικά ιδρύματα που εποπτεύει η Τράπεζα της Ελλάδος σε λογαριασμούς ειδικού σκοπού που ανήκουν στον οικείο δήμο για κάθε σχολική μονάδα ξεχωριστά, μετά από πρόταση των υπολόγων διαχειριστών/τριών και απόφαση της δημοτικής επιτροπής. Υπεύθυνοι κίνησης των λογαριασμών είναι τα πρόσωπα της ανωτέρω παρ.1.
4. Από την πάγια προκαταβολή μπορεί να αντιμετωπίζεται οποιαδήποτε δαπάνη σχετίζεται με τις λειτουργικές ανάγκες της σχολικής μονάδας υπό την προϋπόθεση ότι η δαπάνη αυτή δεν υπερβαίνει το ποσό της πάγιας προκαταβολής και δεν έχει προβλεφθεί η αντιμετώπισή της από τον οικείο δήμο.
5. Κατά τα λοιπά για τη διαχείριση της πάγιας προκαταβολής, τη διαδικασία αποκατάστασης και απόδοσης (επιστροφής) του ποσού, τις υποχρεώσεις και τις ευθύνες των υπολόγων, εφαρμόζονται οι διατάξεις των άρθρων 173 του ν. 3463/2006 (Α' 114), 35 του β.δ. 17-5/15.06.1959 (Α' 114), 152 του v. 4270/2014 (N 143), καθώς και του v. 4820/2021 (Α' 130).

Γ) Την υπ΄αριθμ. 49355/1-7-2024 διαπιστωτική πράξη του Γραμματέα της οικείας Αποκεντρωμένης Διοίκησης με τις οποίες διαπιστώνεται η αυτοδίκαιη κατάργηση των Νομικών Προσώπων Δημοσίου Δικαίου του Δήμου Μοσχάτου-Ταύρου με τις επωνυμίες :

* + 1. ΣΧΟΛΙΚΗ ΕΠΙΤΡΟΠΗ ΠΡΩΤΟΒΑΘΜΙΑΣ ΕΚΠΑΙΔΕΥΣΗΣ ΔΗΜΟΥ

ΜΟΣΧΑΤΟΥ-ΤΑΥΡΟΥ

* + 1. ΣΧΟΛΙΚΗ ΕΠΙΤΡΟΠΗ ΔΕΥΤΕΡΟΟΒΑΘΜΙΑΣ ΕΚΠΑΙΔΕΥΣΗΣ ΔΗΜΟΥ

ΜΟΣΧΑΤΟΥ-ΤΑΥΡΟΥ

Εισηγούμαι προς το Δημοτικό Συμβούλιο, όπως :

* 1. Λάβει απόφαση για το άνοιγμα 34 τραπεζικών λογαριασμών ειδικού σκοπού στο όνομα του Δήμου Μοσχάτου-Ταύρου στα πλαίσια της διαχείρισης της παγίας προκαταβολής από τους διευθυντές των Σχολικών Μονάδων ως εξής:

1. 1ο Νηπιαγωγείο Μοσχάτου
2. 2ο Νηπιαγωγείο Μοσχάτου
3. 3ο Νηπιαγωγείο Μοσχάτου
4. 4ο Νηπιαγωγείο Μοσχάτου
5. 5ο Νηπιαγωγείο Μοσχάτου
6. 6ο Νηπιαγωγείο Μοσχάτου
7. 7ο Νηπιαγωγείο Μοσχάτου
8. 1ο Δημοτικό Μοσχάτου
9. 2ο Δημοτικό Μοσχάτου
10. 3ο Δημοτικό Μοσχάτου
11. 4ο Δημοτικό Μοσχάτου
12. 5ο Δημοτικό Μοσχάτου
13. 6ο Δημοτικό Μοσχάτου
14. 1ο Γυμνάσιο Μοσχάτου
15. 2ο Γυμνάσιο Μοσχάτου
16. 3ο Γυμνάσιο Μοσχάτου
17. 1ο Λύκειο Μοσχάτου
18. 2ο Λύκειο Μοσχάτου
19. 1ο Νηπιαγωγείο Ταύρου
20. 2ο Νηπιαγωγείο Ταύρου
21. 3ο Νηπιαγωγείο Ταύρου
22. 4ο Νηπιαγωγείο Ταύρου
23. 5ο Νηπιαγωγείο Ταύρου
24. 1ο Δημοτικό Ταύρου
25. 2ο Δημοτικό Ταύρου
26. 3ο Δημοτικό Ταύρου
27. 4ο Δημοτικό Ταύρου
28. 5ο Δημοτικό Ταύρου
29. 1ο Γυμνάσιο Ταύρου
30. 2ο Γυμνάσιο Ταύρου
31. 1ο Γενικό Λύκειο Ταύρου
32. Πρότυπο ΕΠΑΛ Ταύρου
33. 1ο Εσπερινό ΕΠΑΛ Ταύρου
34. 8ο Ε.Κ. Ταύρου
    1. Εξουσιοδοτήσει την υπάλληλο του Δήμου Αθηνά Γρηγοροπούλου, Προϊσταμένη Ταμειακής Υπηρεσίας και διαχειρίστρια των λογαριασμών του Δήμου , ώστε να προβεί σε όλες τις απαιτούμενες ενέργειες προκειμένου να ολοκληρωθεί το άνοιγμα των εν λόγω τραπεζικών λογαριασμών ειδικού σκοπού στην Τράπεζα Eurobank για τη διαχείριση της πάγιας προκαταβολής από τους διευθυντές των εν λόγω Σχολικών Μονάδων.

Ο αναπ/της Δ/ντης Οικονομικών Υπηρεσιών

Μπαλντούνης Κωνσταντίνος